سائنس اور ٹیکنالوجی کی وزارت
سی ایس آئی آر- سی ایم ای آر آئی، دُرگاپور کی ایک اور حصولیابی
آئی ڈی ٹی آر، سی ایس آئی آر- سی ایم ای آر آئی کی ایک توسیع شدہ مینوفیکچرنگ اکائی ہوگی جو ملک بھر میں سی ایس آئی آر- سی ایم ای آر آئی کی زیادہ سے زیادہ رسائی کو یقینی بنائے گی: پروفیسر  ہریش ہیرانی
سی ایس آئی آر- سی ایم ای آر آئی اور آئی ڈی ٹی آر نے ٹیکنالوجی پارٹنرشپ کے لیے مفاہمت نامہ پر دستخط کیے
نئی دہلی، 06 نومبر: سی ایس آئی آر- سی ایم ای آر آئی، دُرگاپور کے لیے یہ ایک اور یادگاری دن ہے کیوں کہ ادارہ نے آج ایک ورچوئل پلیٹ فارم پر مرکزی ایم ایس ایم ای وزارت کے ماتحت ٹیکنالوجی سنٹر انڈو ڈینش ٹول روم ، جمشیدپور کے ساتھ مفاہمت نامہ  پر دستخط کیے۔ اس دوران سی ایس آئی آر- سی ایم ای آر آئی کے ڈائرکٹر، پروفیسر  ہریش ہیرانی اور آئی ڈی ٹی ؤر جمشیدپور کے منیجنگ ڈائرکٹر جناب آنند دیال موجود تھے۔ یہ مفاہمت نامہ انسانی وسائل کے ساتھ ساتھ اثاثوں اور سہولیات کے لین دین کے لیے شراکت داری کو یقینی بناتا ہے۔ اس کے علاوہ یہ ٹیکنالوجی کی مارکیٹنگ کو فروغ دے گا اور نوجوانوں کو ہنرمند بنانے کے لیے مشترکہ ورکشاپ کے انعقاد، نوجوانوں کے لیے روزگار اور سرمایہ کارانہ مواقع میں بہتری اور صنعت کے لیے آئی او ٹی ایپلی کیشنز پر ورکشاپ کے انعقاد کو یقینی بناتا ہے۔
پروفیسر  ہیرانی نے اپنے خطاب میں کہا، ’’آئی ڈی ٹی آر کے ساتھ یہ مفاہمت نامہ سی ایس آئی آر- سی ایم ای آر آئی کے ذریعے کیے گئے تمام موجودہ ایم او یو سے حاصل تجربات کا نتیجہ ہے۔ آئی ڈی ٹی آر ایک طرح سے سی ایس آئی آر- سی ایم ای آر آئی کے لیے توسیع شدہ مینوفیکچرنگ شاخ ہوگی تاکہ اس بات کو یقینی بنایا جا سکے کہ ملک بھر میں اس کی ٹیکنالوجی کی زیادہ سے زیادہ توسیع ہو۔ سی ایس آئی آر- سی ایم ای آر آئی درآمد کے متبادل کی سمت میں اپنی صلاحیت کے ساتھ کام کر رہا ہے اور جب اس قسم کے دو ادارے ہاتھ ملاتے ہیں، تو خود کفیل بھارت بنانے کے لیے زیادہ سے زیادہ صلاحیتوں کو فروغ حاصل ہوگا۔ اس لیے صلاحیت سازی کے پروگراموں میں باہمی تعاون کی اپیل کی جاتی ہے تاکہ نوجوانوں کی بے روزگاری سے صحیح طریقے سے نمٹا جا سکے اور تکنیکی ترقی کو آگے بڑھایا جا سکے۔ ہمیں آس پاس کی جگہوں پر چھوٹی صنعتی اکائیاں قائم کرکے صنعت کی موجودہ لوجسٹک لاگت کو کم کرنے کی ضرورت ہے۔ سی ایس آئی آر- سی ایم ای آر آئی اور آئی ڈی ٹی آر دونوں کے پاس صنعت کے ساتھ ساتھ سماج کے لیے بھی قدر میں اضافہ کرنے کے امکانات ہیں۔ اگر بڑے پیمانے پر بروئے کار لایا جائے تو یہ مفاہمت نامہ دونوں اداروں کے اثرات کو بڑھانے میں مدد کر سکتا ہے اور ملک کو زیادہ سے زیادہ اقتصادی ترقی حاصل کرنے کی جانب مائل ہو سکتا ہے۔ سی ایس آئی آر- سی ایم ای آر آئی اور آئی ڈی ٹی آر جیسے مالی امدادیافتہ عوامی اداروں کے پاس موجود طبیعی اور انسانی وسائل دونوں اثاثے ایم ایس ایم ای کو اپنے مفاد میں ان کا استعمال کرنے اور آگے بڑھانے کے لیے ایک سنہرا موقع فراہم کر سکتے ہیں۔ اس قسم کے سرکردہ اداروں کے ساتھ جڑنے سے چھوٹی اور متوسط صنعتوں، اسٹارٹ اپ اور چھوٹے کاروباروں کو ٹیکنالوجی سے متعلق مشاورت اور مینوفیکچرنگ کی سہولت فراہم کرنے میں مدد ملے گی۔‘‘
سی ایس آئی آر- سی ایم ای آر آئی کے ڈائرکٹر نے آگے کہا، ’’مختلف ادارے اپنے متعینہ کاموں کو پورا کرنے کے لیے پوری کوشش کر رہے ہیں۔ ایسے میں ان اداروں کے درمیان نیٹ ورکنگ سے ایک ایسا ماحول تیار ہوگا جو ایم ایس ایم ای کے لیے کافی فائدہ مند ہوگا۔ نیٹ ورکنگ کے توسط سے مالی خدمات کو ایم ایس ایم ای سے جوڑنے سے انہیں ضروری سرمایہ بیک اپ کی سہولت بھی ملے گی۔ اس قسم کے تعاون سے آخرکار بھارت، سماج اور اس میں شامل اداروں کو فائدہ ہوگا۔ سی ایس آئی آر- سی ایم ای آر آئی نے میونسپل کارپوریشن کے ٹھوس فضلے اور اسپتالوں کے ویسٹ مینجمنٹ، کھیتی میں مشینوں کے استعمال، پانی کی صفائی وغیرہ کے شعبے میں کچھ بڑی تکنیکیں تیار کی ہیں جن میں ملک بھر کے کروڑوں لوگوں کی زندگی کو مثبت طریقے سے متاثر کرنے کی صلاحیت ہے۔‘‘
آئی ڈی ٹی آر، جمشیدپور کے منیجنگ ڈائرکٹر جناب آنند دیال نے اپنے خطاب میں کہا، ’’ سی ایس آئی آر- سی ایم ای آر آئی میکینکل انجینئرنگ کے شعبہ میں ملک کا سب سے اچھا ادارہ ہونے کے ناطے زرعی مشینری، کھلونا صنعت اور عطریات کے مینوفیکچرنگ کلسٹر کے شعبے میں ٹیکنالوجی سے متعلق اہم تعاون فراہم کرنے کے قابل ہوگا۔ سی ایس آئی آر- سی ایم ای آر آئی کے لیے ٹیکنالوجی کی مداخلت کے ممکنہ سب سے بڑی شعبوں میں ایک ایڈیٹو مینوفیکچرنگ، 3ڈی پرنٹنگ ، انٹرنیٹ آف تھنگس، آرٹیفیشیل انٹیلی جنس اور میکینکل پروسیسز میں زیادہ سے زیادہ خودکاری جیسے اگلی نسل کے طریقہ کار کے ذریعے صنعت 4.0 کے دائرہ میں ہو سکتا ہے۔ آئی ڈی ٹی آر اور سی ایس آئی آر- سی ایم ای آر آئی کے درمیان زیادہ سے زیادہ تال میل کے ذریعے ملک کے دور دراز کے علاقوں میں آن لائن اسکلنگ کی سہولت کو بھی وقت کے ساتھ ساتھ آسان بنایا جا سکتا ہے۔ آئی ڈی ٹی آر کے ذریعے تیار کردہ تین مصنوعات نے نہ صرف درآمد کا متبادل مہیا کرانے میں مدد کی ہے بلکہ اس کی لاگت میں بھی کافی کمی آئی ہے۔ اے ایل- 90 سلائڈ گیٹس ان میں سے سب سے اہم ہے اور آئی ڈی ٹی آر بھی ایم ایس ایم ای کو اپنی مینوفیکچرنگ صلاحیت بڑھانے کے لیے آمادہ کرنے کا منصوبہ بنا رہا ہے تاکہ وہ اس کی لگاتار برآمدات کرنے کے لائق ہو سکیں۔‘‘
غور طلب ہے کہ آئی ڈی ٹی آر کی ایک ٹیم جلد ہی سی ایس آئی آر- سی ایم ای آر آئی کا دورہ کرے گی تاکہ مختلف صنعتوں میں اس کی تعیناتی کے امکانات کو سمجھا جا سکے اور پتہ لگایا جا سکے۔